ΓΡΑΠΤΗ ΕΡΩΤΗΣΗ E-2008/01

υποβολή: Renato Brunetta (PPE-DE) προς την Επιτροπή

(6 Ιουλίου 2001)

Θέμα: Τρόποι διαχείρισης λειτουργίας προμήθειας φυσικού αερίου στο σύνολο της ευρωπαϊκής αγοράς

Σύμφωνα με στοιχεία της έρευνας της Ευρωπαϊκής Τράπεζας Επενδύσεων Η δυτικο-ευρωπαϊκή αγορά αερίου 1996, η εξάρτηση της ευρωπαϊκής αγοράς από εξωτερικές πηγές θα αυξηθεί από το 31 % το 1995 στο 45 % το 2010.

Ο εφοδιασμός της ποσότητας αυτής απαιτεί τη διαχείριση διαφοροποιημένων συμβάσεων προμήθειας μακροπρόθεσμα και τη βέλτιστη διαχείριση και κατασκευή αγωγών που θα επιτρέψουν τη μεταφορά του αερίου προς τις αγορές κατανάλωσης. Κατά το σχεδιασμό τέτοιων λύσεων, η πτυχή της διαχείρισης λειτουργίας των δικτύων μεταφοράς αερίου πρέπει να θεωρηθεί ως στρατηγικό πρόβλημαψηλού επιπέδου.

Υπό το πρίσμα των ανωτέρω ποιες είναι οι πρωτοβουλίες που ανέλαβε ή προτίθεται να αναλάβει η Ευρωπαϊκή Επιτροπή προκειμένου να εξασφαλίσει στο μέγιστο βαθμό την αξιοπιστία και εξαρτησιμότητα της προμήθειας φυσικού αερίου από πηγές εκτός του εδάφους της Ευρωπαϊκής Ένωσης (που θα καταστούν οι κύριες) και ιδιαίτερα ποιες είναι οι οργανωτικές μορφές που επιθυμεί το σύνολο των προμηθευτών και των μεταφορέων για να αντιμετωπίσουν λειτουργικά το πρόβλημα της άμβλυνσης των συνεπειών μεγάλων καταστροφών που θα μπορούσαν να συμβούν στις εγκαταστάσεις μεταφοράς φυσικού αερίου ή σε περιπτώσεις παύσης του εφοδιασμού εκ μέρους των παραγωγών χώρών·

Απάντηση της κας de Palacio εξ ονόματος της Επιτροπής

(6 Σεπτεμβρίου 2001)

Η κοινοτική ζήτηση φυσικού αερίου αναμένεται να αυξηθεί τις επόμενες δεκαετίες, ενώ η κοινοτική παραγωγή αερίου σε μέσο- και μακρο-πρόθεσμη βάση αναμένεται να μειωθεί. Η κοινοτική εξάρτηση από μη ευρωπαϊκές πηγές αερίου αναμένεται, τα επόμενα 20-30 έτη, να ενταθεί.

Η αύξουσα ζήτηση για εισαγόμενο αέριο επιβεβαιώνει την ανάγκη ισχυρών πολιτικών και φυσικών δεσμών με εξωτερικούς προμηθευτές, καθώς και για διαφοροποίηση των πηγών εφοδιασμού. Στην Πράσινη Βίβλο της Επιτροπής Προς μια ευρωπαϊκή στρατηγική για την ασφάλεια του ενεργειακού εφοδιασμού(1), επισημαίνονται καίρια στρατηγικά ζητήματα σχετικά με την ασφάλεια του ενεργειακού εφοδιασμού της Κοινότητας, συμπεριλαμβανομένων των ενδεχόμενων γεωπολιτικών επιπτώσεων της αναμενόμενης έντασης της εισαγωγικής εξάρτησης από εξωτερικούς προμηθευτές αερίου, όπως είναι η Αλγερία και η Ρωσία.

Ενώ πρέπει να σημειωθεί ότι η σταθερότητα του εφοδιασμού από την πάλαι ποτέ Σοβιετική Ένωση και, στη συνέχεια, από τη Ρωσία - τους κυριότερους εξωτερικούς προμηθευτές αερίου στην Κοινότητα ήταν παραδειγματική την τελευταία εικοσιπενταετία, η ενίσχυση της τεχνικής και πολιτικής συνεργασίας με τους εξωτερικούς προμηθευτές εξυπηρετεί τα αμοιβαία μακροπρόθεσμα στρατηγικά συμφέροντα.

Η καλύτερη μέθοδος για τον περιορισμό ή τη διαχείριση των γεωπολιτικών κινδύνων και την εξασφάλιση του εφοδιασμού της Ευρώπης είναι, σαφώς, το ελεύθερο εμπόριο: η ολοκλήρωση των ανοικτών αγορών και η στενότερη συνεργασία με τους εξωτερικούς προμηθευτές και τις διαμετακομιστικές χώρες. Η αμοιβαία ολοκλήρωση και το άνοιγμα των ανάντη και κατάντη αγορών θα προσελκύσει, επίσης, κεφάλαια για την ανάληψη των αναγκαίων επενδύσεων στην παραγωγική και μεταφορικήποδομή.

Κατά τη Σύνοδο ΕΕ-Ρωσίας της 30ής Οκτωβρίου 2000 στο Παρίσι, συμφωνήθηκε η θέσπιση τακτικού ενεργειακού διαλόγου μεταξύ της Κοινότητας και της Ρωσίας, ούτως ώστε να προωθηθεί η διαμόρφωση και οι επιμέρους ρυθμίσεις μιας ενεργειακής εταιρικής σχέσης μεταξύ της Ένωσης και της Ρωσίας. Συνολικός στόχος της είναι η βελτίωση των ενεργειακών σχέσεων και η εξασφάλιση της εφαρμογής πολιτικών ανοίγματος και ολοκλήρωσης των ενεργειακών αγορών.

Προκειμένου να ενισχυθεί η αξιοπιστία της ενεργειακής σχέσης Ρωσίας-Κοινότητας, η Κοινή Δήλωση της συνόδου κορυφής Ρωσίας-ΕΕ που πραγματοποιήθηκε στη Μόσχα στις 17 Μαΐου 2001 χαρακτήρισε ως προτεραιότητα την εκτίμηση της αξιοπιστίας τηςφιστάμενηςποδομής μεταφοράς ενεργείας.

Οι κοινοτικοί προμηθευτές αερίου διαθέτουν μια σειρά μέσων για να εξασφαλίσουν την ασφάλεια του εφοδιασμού σε περίπτωση διατάραξης της ροής εφοδιασμού, μεταξύ των οποίων περιλαμβάνεται ηπόγεια αποθήκευση αερίων. Τα τελευταία χρόνια το κοινοτικό δυναμικό αποθήκευσης αυξήθηκε σημαντικά. Βασικό στόχο αποτελεί επίσης η συνέχιση της διαφοροποίησης του εφοδιασμού, συμπεριλαμβανομένου του εφοδιασμού σεγροποιημένο φυσικό αέριο. Περιβαλλόμενη η Κοινότητα και σε απόσταση οικονομικής βολής από το 80 % περίπου των συνολικών παγκόσμιων αποδεδειγμένων αποθεμάτων αερίου, η κατάστασή της από πλευράς εφοδιασμού και παγκόσμιων αποθεμάτων αερίου θεωρείται σχετική ευνοϊκή.

Δεν πρέπει, ωστόσο, ναποτιμάται και το εσωτερικό κοινοτικό δυναμικό παραγωγής αερίου. Η Επιτροπή εξετάζει, σε στενή συνεργασία με τους παραγωγούς αερίου, τις εσωτερικές και εξωτερικές προοπτικές προμήθειας αερίου, προκειμένου να διασφαλιστεί η σταθερότητα του εφοδιασμού της Ευρώπης σε αέριο και να δημιουργηθεί ένα κατάλληλο και σταθερό πλαίσιο επενδύσεων στον τομέα του αερίου.

Αναγνωρίζοντας τη στρατηγική σημασία της ασφάλειας του εφοδιασμού, η Επιτροπή συνιστά, στην πρότασή της για τροποποίηση τηςφιστάμενης οδηγίας σχετικά με την εσωτερική αγορά αερίου(2) τον εκ μέρους των κρατών μελών καθορισμό ενός φορέα για την παρακολούθηση της ασφάλειας του εφοδιασμού και ειδικότερα του ισοζυγίου προσφοράς/ζήτησης στις οικείες εθνικές αγορές, καθώς και τα επίπεδα της αναμενόμενης μελλοντικής ζήτησης και των διαθέσιμων ποσοτήτων.

(1) COM(2000)769 τελικό.

(2) COM(2000)125 τελικό.